Estijos lietuvių bendruomenė

Estijos lietuvių bendruomenė () − Estijoje gyvenančius lietuvius vienijanti organizacija.
Organizacija kaip Estijos lietuvių draugija įkurta 1980 m. gruodį Taline Mildos Marijos Trinskytės, Stasės Rajalos ir Zitos Lellep iniciatyva. Oficialiai įregistruota 1988 m. ir nuo to laiko priklauso Estijos tautinių mažumų sąjungai. Pagrindiniai bendruomenės tikslai: padėti Estijos lietuviams išsaugoti tautinę kultūrą, gimtąją kalbą, identitetą, palaikyti ir stiprinti ryšius su Lietuva, prisidėti prie teigiamo Lietuvos įvaizdžio formavimo Estijoje ir už jos sienų. Nuo 1990 m. priklauso Pasaulio lietuvių bendruomenei, dalyvauja jos renginiuose.

Kasmet mini Lietuvos valstybines šventes, Estijos nepriklausomybės dieną, Motinos dieną, tremties metines, rengia rudens gėrybių šventę, Lietuvos dieną su Gegužine. 1995-2003 m. leido periodinį leidinį „Estijos LB informacijos“, iš viso išėjo septyni numeriai. 

2003 m. turėjo daugiau kaip 200, 2019 m. – apie 50 narių.

Valdyba 
Valdyba renkama kas trejus metus. Žemiau pateikiamas pirmininkų sąrašas:
 Milda Marija Trinskytė (1980–1995),
 Cecilija Rasa Unt (1995–2017),
 Vaidas Matulaitis (2017–2020), 
 Rita Kuzminienė (nuo 2020 m.)

Šaltiniai

Taip pat skaitykite 
Estijos ir Lietuvos santykiai
Estijos lietuviai

Nuorodos 
Oficiali svetainė

Pasaulio lietuvių bendruomenė
Estijos–Lietuvos santykiai